สอบถามหน่อยค่ะ คือหนูเป็น ปจด.วันที่12ปจด.หายวันที่16 ต่อมาวันที่18มีอะไรกับแฟนแต่ไม่ได้ป้องกันและหลังจากมีเพศสัมพันธ์เสร็จหนูก็ทานยาคุมฉุกเฉินแต่พอมาวันที่26นี้ทำไมหนูมีอาการปวดท้องมีเลือดไหลออกมาเหมือนเป็น ปจด.เลยค่ะ อยากทราบว่าเป็นอะไร และก็อันตรายมั้ยค่ะและสามารถท้องได้รึเปล่า #ขอบค่ะ🙏
สวัสดีค่ะ หลังการใช้ยาคุมฉุกเฉินซึ่งเป็นยาคุมที่ประกอบไปด้วยฮอร์โมนเพศในขนาดสูงนั้น อาจจะทำให้มีเลือดออกผิดปกติทางช่องคลอด มีประจำเดือนที่มาคลาดเคลื่อนไปได้ แต่ไม่ควรเกินไปกว่า 7 วันจากครั้งก่อนดังนั้นหลังการใช้ยาประมาณ 8 วันดังกล่าวมา อาจจะมีเลือดออกผิดปกติทางช่องคลอดจากผลข้างเคียงของยาคุมฉุกเฉินได้ หรืออาจเป็นเลือดจากสาเหตุอื่นๆ เช่นเลือดประจำเดือนแต่อาจจะไม่ใช่เพราะมาเร็วจนเกินไป เลือดจากภาวะแทรกซ้อนของการตั้งครรภ์แต่อาจจะเร็วเกินไป หรือเป็นเลือดจากการติดเชื้อของช่องคลอดหรือปากมดลูก เนื้องอกในมดลูกหรือปากมดลูกแนะนำสังเกตอาการ ถ้าเป็นผลข้างเคียงของยาคุมฉุกเฉินมักค่อยๆหายไปได้เองภายในไม่เกิน 1 สัปดาห์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนครั้งถัดไปกลับไม่มาเป็นปกติ ควรไปยืนยันผลที่รพ.และหาสาเหตุต่อไป